পীরগঞ্জের কাঁঠাল বিদেশে রফতানি করেও বেশ সফলতা পাওয়া যেতে পারে, যদি সরকারি উদ্যোগ নেওয়া হয়। এর কোষ ও বিচি মানুষ খায়। বাকি অ´ গরু-মহিষের খাবার হিসেবে উওম। হবিরবাড়ী ইউনিয়নের পাড়াগাঁও গ্রামের কাঁঁঠালের বেপারি আবদুস সালাম জানান, বৈরি আবহাওয়া না থাকায় এ বছর কাঁঠালের ভালো ফলন হয়েছে, লাভজনক দাম পেলে সব কৃষকই লাভবান হবেন। কাঁঠালের এই ব্যবসায়ী আরো জানান, তারা এবার বাগানমালিকদের কাছ থেকে ১২লাখ টাকার কাঁঠাল কিনেছেন । পীরগঞ্জ উপজেলা কৃষি অফিসার আবুলকালাম আজাদ জানান , পীরগঞ্জে ব্যক্তি উদ্যোগে আবাদ হওয়া প্রায় ৫ লাখ কাঁঠালগাছে এ বছর অন্তত ১ কোটি কাঁঠালের ফলন হয়েছে, যার বাজারমূল্য ৩৫ কোটি টাকা । তিনি আরো জানান , উপজেলা কৃষি অফিস থেকে কাঁঠাল আবাদে কৃষকদের উদ্বুদ্ধ করতে বিভিন্ন মোটিভেশন প্রক্রিয়া ও প্রশিক্ষণের ব্যবস্থা নেওযা হয়। সংরক্ষণাগার ও প্রক্রিয়াজাতকরণের বিষয়ে কৃষি কর্মকর্তা, বলেন ‘ব্যক্তি উদ্যোগে কেউ বা কোনো কোম্পানি চিপস বা অন্যান্য খাদ্য সমাগ্রী উৎপাদনে এগিয়ে এলে সরকারি সহযোগিতা পাবে।’